title: Ribeseya
text: Ribeseya ye un concello asturiano, situato en la comarca d'Oriente y partito chudicial de Cangues d'Onís. La suya capital ye la villa de Ribesella, en la parroquia de Ribesella.
  
  La suya población ye de 6.242 habitants (2011), en una superficie de 84,37 km² y una densidat de población de 73,98 hab/km².
  
  Cheografía
  
  Parroquias 
  Lo concello de Ribeseya ye dividito en 9 parroquias:
   Berbes
   Collera
   Llinares
   Moru
   Ribeseya 
   San Esteban
   Santianes del Agua
   Samiguel d'Ucio
   Xuncu
  
  Mugas 
  Lo suyo termin municipal muga a l'este con Llanes,  a lo sud con Cangues d'Onís y Parres, a l'ueste con Caravia y a lo norte con la Mar Cantabrica.
  
  Luengas y parlas 
  En quasi tot lo termin de Ribeseya se charra l'astur-leyonés, en grau abanzau de sustitución por part de l'idioma castellano. La parla astur-leyonesa de Ribesella se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano. En Berbes se considera que se charra asturiano central por conservar a f- inicial sin aspirar. En lo lugar de Cuerres se conoix la terminación /-as/ en los plurals coincidindo con l'aria 2 de l'asturiano oriental a on son las parlas d'Onís, Cabrales y Llanes. Totz los atros lugars perteneixen a l'aria 1 de l'asturiano oriental chunto con Cangues d'Onís y Amieva.
  
  Localidaz d'Asturias